་བོ་དང་། འཁོར་གྱི་ཚུལ་དུ་བསྟན་པའི་བསྒྲུབ་བྱའི་ལྷ་དང་། སྒྲུབ་བྱེད་ཀྱི་ཐབས་དང་། རིག་པའི་སྔགས་ཀྱི་ཁྱད་པར་མི་འདྲ་བ་བསམ་གྱིས་མཻ་ཁྱབ་ཅིང་མཐའ་ཀླས་པ་ཞིག་གསུངས་པ་ལ་བརྟེན་
སྒྲུབ་ཐབས་ཀུན་བཏུས་

আ
།ནས་མཁས་ཤིང་གྲུབ་པའི་འཁོར་ལོས་སྒྱུར་བ་རྣམས་ཀྱིས་ལེགས་པར་བཀྲལ་བའི་བཀའ་སྲོལ་ཟབ་ཅིང་རྒྱ་ཆེ་བ་དུ་མ་ཞིག་བཞུགས་པའི་ནང་ཚན། ཞེས་པའི་མཚམས་སོ་སོའི་ལོ་རྒྱུས་ཀྱི་ཁྱད་པར་སྦྱར་ཏེ། འཇམ་དབྱངས་
ཨ་ར་པ་ཙ་ན་དམར་སེར་ལ་མཚོན་ན། ཁྱད་པར་དུ་གྱུར་པ་རྗེ་བཙུན་འཇམ་པའི་དབྱངས་ཨ་ར་པ་ཙ་ན་དམར་སེར་གྱི་རྗེས་སུ་གནང་བ་ལ། ཐོག་མར་ཡིད་ཆེས་ཤིང་ཁུངས་བཙུན་པའི་ཕྱིར་ལོ་རྒྱུས་ཅུང་ཟད་ཅིག་སྙན་དུ་འབུལ་ན། རྒྱ་གར་འཕགས་པའི་
༜ཡུལ་དུ་པཎ་གྲུབ་དབང་པོ་ཛི་ཏཱ་རི་ཞེས་གྲགས་པའི་མཚན་གྱི་ཟླ་སྣང་འཇིག་རྟེན་ན་ཆེས་ཆེར་གསལ་བ་དེས་རྗེ་བཙུན་འཇམ་པའི་དབྱངས་ཉིད་ལས་གདམས་ངག་དང་རྗེས་སུ་བསྟན་པ་མངོན་སུམ་དུ་བཞེས་ཏེ་རྡོ་རྗེ་གདན་པ་ཆེ་བ་མྱ་ངན་མེད་པའི་དཔལ་ལ་
གནང་༑ དེས་རྡོ་རྗེ་གདན་པ་ཆུང་བ་དོན་ཡོད་རྡོ་རྗེ་ལ་གནང་། དེ་ལས་གསན་ཏེ་གངས་ཅན་གྱི་ལྗོངས་འདིར་སྙིང་རྗེ་ཆེན་པོ་བླ་མ་བ་རི་ལོ་ཙཱ་བ་རིན་ཆེན་གྲགས་ཀྱིས་སྤྱན་དྲངས་ཤིང་། འཕགས་མཆོག་ཕྱག་ན་པདྨོའི་རྣམ་འཕྲུལ་བླ་མ་ས་སྐྱ་པ་ཆེན་པོ་ཀུན་
དགའ་སྙིང་པོ་ལ་གནང་པ་ཡིན་ཏེ། དེའང་རྗེ་བཙུན་ས་སྐྱ་པ་ཆེན་པོ་ཉིད་དགུང་ལོ་བཅུ་གཉིས་བཞེས་པའི་དུས། བླ་མ་བ་རི་ལོ་ཙཱ་བའི་གསུང་གིས། ཉིད་ཕ་ཇོ་སྲས་ས་སྐྱ་བ་དཀོན་མཆོག་རྒྱལ་པོ་ཞེས་བྱ་བ། འགྲན་ཟླ་དང་བྲལ་བ་དེ་ཙམ་གྱི་བུ་ཡིན་པས་
སློབ་གཉེར་གཞན་ལས་ཁྱད་པར་དུ་འཕགས་པ་ཞིག་བྱེད་དགོས། སློབ་གཉེར་བྱེད་པ་ལ་ཤེས་རབ་ཐོགས་པ་མེད་པ་ཞིག་དགོས། ཤེས་རབ་ཀྱི་ལྷ་འཇམ་པའི་དབྱངས་ཡིན་པས་འདི་སྒྲུབས་ཤིག་གསུངས་ནས་འདིའི་རྗེས་སུ་གནང་བ་དང་གདམས་ངག་གི་
817

སྒྲུབ་ཐབས་ཀུན་བཏུས་
སྐོར་ཐམས་ཅད་གནང་ཞིང་། བླ་མས་ཀྱང་སྒྲུབ་གྲོགས་མཛད་དེ་བསྒྲུབས་པས། ཐོག་མར་བར་ཆད་ཀྱི་ལྟས་ཅུང་ཟད་བྱུང་བ་ལ། མི་གཡོ་བ་སྔོན་པོའི་སྲུང་བ་ལ་སོགས་པ་མཛད་པས་མི་ག་ཡོ་བའི་ཞལ་གཟིགས་ཤིང་བར་ཆའ་བཟློག དེ་ནས་ཟླ་བ་
དྲུག་སོང་བའི་ཚེ། རྗེ་བཙུན་འཇམ་པའི་དབྱངས་འགྲུབ་ནས་ཞལ་མངོན་སུམ་དུ་གཟིགས་ཏེ། དེའང་མདུན་གྱི་ནམ་མཁར་ཡིད་འཕྲོག་པའི་མཆོད་པ་སྣ་ཚོགས་པ་ཉེ་བར་བཀོད་པའི་དབུས་སུ་ནོར་བུ་རིན་པོ་ཆེ་སྣ་ཚོགས་ལས་གྲུབ་པའི་ཁྲིའི་སྟེང་ན། རྗེ་
བཙུན་འཇམ་པའི་དབྱངས་སྐུ་མདོག་དམར་སེར་གུར་གུམ་གཞོན་ནུའི་མདོག་ལྟ་བུ། ཕྱག་གཉིས་ཆོས་འཆད་ཀྱི་ཕྱག་རྒྱ་མཛད་པའི་མཐེ་མཛུབ་ཀྱིས་ཡུ་བ་བཟུང་ནས་གཡས་གཡོན་དུ་གྱེས་ཏེ་སྙན་གྱི་ཐད་དུ་ཁ་བྱེ་བའི་ཨུཏྤལའི་སྟེང་ན་རལ་གྲི་དང་པུསྟི
འཛིན་པ། ཞབས་གཉིས་བཟང་པོའི་འདུག་སྟངས་ཀྱིས་བཞུགས་པའི་གཡོན་པའི་སོར་མོས་གཡས་པའི་སོར་མོ་ཅུང་ཟད་མནན་པ། ཞལ་འཛུམ་པ། རིན་པོ་ཆེའི་རྒྱན་དང་དར་གྱི་ན་བཟས་བཀླུབས་པ། འོད་ཀྱི་དཀྱིལ་འཁོར་ཤིན་ཏུ་བཀྲ་བའི་དབུས་ན་
བཞུགས་ཤིང་། འོད་ཟེར་གྱི་དྲ་བ་ཕྱོགས་བཅུར་བྲེས་པ། གཡས་སུ་བློ་གྲོས་མི་ཟད་པ། གཡོན་དུ་སྤོབས་པ་བརྩེགས་པ་སྟེ་འཁོར་བྱང་ཆུབ་སེམས་དཔའ་གཉིས་དང་བཅས་པ་མངོན་སུམ་དུ་བྱོན་ཏེ་གཙོ་བོ་འཇམ་དབྱངས་ཀྱི་ཞལ་ནས། ཚེ་འདི་ལ་ཞེན་
ན་ཆོས་པ་མིན། །ཁམས་གསུམ་ལ་ཞེན་ན་ངེས་འབྱུང་མིན། །བདག་དོན་ལ་ཞེན་ན་བྱང་སེམས་མིན། །འཛིན་པ་བྱུང་ན་ལྟ་བ་མིན། །ཞེས་ཞེན་པ་བཞི་བྲལ་གྱི་གདམས་པ་གནང་ཞིང་བྱིན་གྱིས་བརླབས་པས་ཕ་རོལ་ཏུ་ཕྱིན་པའི་ལམ་གྱི་གནད་ཐམས་ཅད་
818

ا
།རྫོགས་པར་ཐུགས་ལ་འཁྲུངས། ཤེས་བྱ་ཐམས་ཅད་ལ་མཁྱེན་པ་རྒྱས་ཤིང་ཆོས་ཐམས་ཅད་ཐུགས་སུ་ཆུད། མི་བརྗེད་པའི་གཟུངས་དང་ཏིང་ངེ་འཛིན་གྱི་སྒོ་བསམ་གྱིས་མི་ཁྱབ་པ་བརྙེས། དེ་ཕྱིན་ཆད་མཇལ་ནམ་བཞེད་
པའི་དུས་སུ་གསོལ་བ་བཏབ་པ་ཙམ་གྱིས་ཞལ་སྟོན་ཅིང་ཆོས་གསུང་བ་དང་ཐེ་ཚོམ་གཅོད་པ་ཡིན་གསུངས། དེས་རིགས་ཀྱི་སྲས་སློབ་དཔོན་རིན་པོ་ཆེ་བསོད་ནམས་རྩེ་མོ་དང་། རྗེ་བཙུན་རིན་པོ་ཆེ་གྲགས་པ་རྒྱལ་མཚན་གཉིས་ལ་གནང་སྟེ། དེ་གཉིས་
ཀྱིས་ཀྱང་ཡང་དང་ཡང་དུ་ཞལ་གཟིགས། །རྗེ་བཙུན་རིན་པོ་ཆེའི་དྲུང་དུ་ཆོས་རྗེ་ས་སྐྱ་པཎྜི་ཏ་ཆེན་པོས་གསན་ཏེ། དེས་ཀྱང་འབྲལ་མེད་དུ་ཞལ་གཟིགས། དེའི་དྲུང་དུ་འཕགས་པ་རིན་པོ་ཆེས་གསན་ཏེ། དེས་ཀྱང་ཡང་ཡང་ཞལ་གཟིགས། ཡང་ཆོས་
རྗེ་ས་སྐྱ་པཎྜི་ཏའི་དྲུང་དུ་རོང་པ་ཨཱ་ཀ་རས་གསན་པ་སོགས་ནས་རིམ་པར་བརྒྱུད་དེ་བྱོན་པའི་བླ་མ་རྣམས་ཀྱིས་དངོས་དང་། ཉམས་དང་། མནལ་ལམ་གྱི་ཚུལ་དུ་ཞལ་གཟིགས་ཤིང་བྱིན་གྱིས་བརླབས་པས་རྗེ་བཙུན་ས་སྐྱ་པའི་རིང་ལུགས་འཛིན་པ་མཐའ་
དག་གིས་ལྷག་པའི་ལྷ་མཆོག་ཏུ་བཟུང་བའི་ཡི་དམ་ཁྱད་པར་ཅན་འདིའི་རྗེས་སུ་གནང་བ་བསྒྲུབ་པ་ལ་ཞེས་སོགས་རྗེས་གནང་གི་དཀྱུས་ལྟར་རོ།། ༈ །།ཡང་འཇམ་དབྱངས་སྨྲ་སེང་སྐབས། བཞུགས་པའི་ནང་ཚན་ཞེས་པ་ཡན་གོང་ལྟར་
ལ༑ ཁྱད་པར་དུ་གྱུར་པ་འཇམ་དབྱངས་སྨྲ་བའི་སེང་གེའི་རྗེས་སུ་གནང་བ་ལ། ཐོག་མར་ངེས་ཤེས་བསྐྱེད་པའི་ཕྱིར་ལོ་རྒྱུས་ཅུང་ཟད་ཅིག་སྙན་དུ་གསོལ་ན། འདི་ལྟ་བུའི་གདམས་པ་ཟབ་མོ་སྔོན་ཡང་དག་པར་རྫོགས་པའི་སངས་རྒྱས་ཀྱིས་དྲང་སྲོང་ཉི་
819

མའི་ཤིང་རྟ་ཞེས་པ་ལ་གནང་། དེས་བྲམ་ཟེ་རིག་བྱེད་གཞོན་ནུ་ལ་གནང་སྟེ། དེའང་རྒྱ་གར་འཕགས་པའི་ཡུལ་དཔུས་སུ་བྲམ་ཟེ་སྭ་སྟི་བྷ་དྲ་སྟེ་བདེ་ལེགས་བཟང་པོ་ཞེས་པ་ལོ་དགུ་བཅུ་རྩ་དགུ་ལོན་པ་ཞིག འཁོར་བ་ལ་ཡིད་སྐྱོ་ཞིང་སངས་རྒྱས་པ་ལ
དད་པ་སྐྱེས་ཏེ། སུ་མ་ཏི་ཀཱིརྟི་ཞེས་པ་ལེགས་པའི་བློ་གྲོས་གྲགས་པའི་རྩར་ཡི་གེ་སློབ་ཏུ་སོང་བས། ཡོན་བདག་རྒྱལ་པོ་ཀུ་མཱ་ར་དེ་བ་ན་རེ། ལོ་དགུ་བཅུ་ལོན་པའི་ཡི་གེ་མི་ལོབ་ཟེར་བས། དེ་བདེན་ཡི་གེ་མ་ལོབ་ན་ཆོས་ཀློག་མི་ཤེས། ཆོས་མ་ཀློག་
ན་ཆོས་བྱེད་མི་ཤེས། ཆོས་བྱེད་མ་ཤེས་ན་འཁོར་བར་མི་སྤོང་ཞིང་སངས་རྒྱས་མི་ཐོབ། དེ་བས་ན་འཕགས་པ་འཇམ་དཔལ་ལ་གསོལ་བ་གདབ་དགོས་སྙམ་ནས། སྒྲུབ་ཐབས་འདི་ཉིད་དྲང་སྲོང་ཉི་མའི་ཤིང་རྟ་ལས་ནོད་དེ། དུས་ཇི་ཙམ་ཞིག་གིས
འགྲུབ་ཞུས་པས། ལས་འཕྲོ་ཡོད་ན་ཉི་མ་གཅིག་གིས་ཀྱང་འགྲུབ་གསུང་། དེར་སྭ་སྟི་བྷ་དྲས་འཕགས་པའི་སྐུ་ཞིག་གི་མདུན་དུ་རལ་གྲི་དྲངས་ཏེ། འཕགས་པ། དོ་ནུབ་ཆོས་མི་གསུང༌། ཞལ་མི་སྟོན་ན་སྐེ་བཅད་དེ་འཆི་བྱས་ནས་ས་རྡེ་བཙུགས་པས་
ནམ་ལངས་པ་ན་འཕགས་པ་བྱོན་ནས་ཆོས་གསུངས་ཤིང་བྱིན་གྱིས་བརླབས་པས་ལོ་བརྒྱད་ལོན་པ་ཙམ་དུ་གྱུར་ཏེ་བྲམ་ཟེའི་པཎྜི་ཏ་ཆེན་པོ་རིག་བྱེད་གཞོན་ནུ་ཞེས་གྲགས་སོ། །དེས་གསན་ཡིག་ཕལ་ཆེར་དུ་བར་འདིར་དབྱངས་ཅན་བཟང་པོ་ཞེས་བྱུང་ནའང་། ལོ་རྒྱུས་ཡིག་རྙིང་
རྣམས་ལས་དམ་པས་རིག་བྱེད་གཞོན་ནུ་དངོས་ལས་གསན་པར་བཤད་དོ། རྣལ་འབྱོར་གྱི་དབང་ཕྱུག་གྲུབ་པ་མཆོག་གི་དེད་དཔོན་དམ་པ་སངས་རྒྱས་ཞེས་བྱ་བ། རྒྱ་གར་གྱི་ཡུལ་ལྷོ་ཕྱོགས་བཻ་ཏའི་གླིང་ཙ་ར་སིཾ་ཧར་སྐུ་འཁྲུངས། ཐུགས་དམ་གྱི་ལྷ་བསམ་གྱིས་མི་ཁྱབ་པ་
སྒྲུབ་ཐབས་ཀུན་བཏུས་

དྲུག་
আ །ཞལ་གཟིགས། གྲུབ་ཐོབ་ཐམས་ཅད་ཀྱིས་གདམས་པའི་མཛོད་བྱིན། རྟེན་འབྲེལ་དང་། རྫུ་འཕྲུལ་དང་། མངོན་ཤེས་མཐའ་ཡས་པ་ལ་དབང་འབྱོར། ཕྱག་རྒྱ་ཆེན་པོའི་ཡེ་ཤེས་མངོན་སུམ་དུ་བརྙེས་པ་རྗེ་བཙུན་དམ་པ་
རྒྱ་གར་ཞེས་འཇིག་རྟེན་ན་ཉི་ཟླ་ལྟར་གྲགས་པ་དེ་ལ་གནང་བ་དང་། ཉེ་བརྒྱུད་ཕ་དམ་པ་སངས་རྒྱས་ཉིད་ཀྱིས་རྗེ་བཙུན་སྨྲ་བའི་སེང་གེ་ལས་དངོས་སུ་གསན་པས་ན་ཐུགས་དམ་རྒྱུན་འཁྱེར་བདེ་གཤེགས་བཅུ་གཉིས་ཀྱི་ནང་ནས་ཀྱང་ངོ་འཚར་ཆེ་ཤོས་ཤིག་
ཏུ་སྣང་ངོ་ཞེས་བླ་མ་གོང་མ་དག་གིས་གསུངས་སོ། །དེ་ལྟར་ན་གྲུབ་ཆེན་ཀ་མ་ལ་ཤཱི་ལ་སྟེ་པདྨའི་ངང་ཚུལ་ལམ་འགྲོ་བའི་མགོན་པོ་དམ་པ་སངས་རྒྱས་ནས་བཟུང་བདག་ཅག་གི་ཡོངས་སུ་འཛིན་པ་ཆེན་པོའི་བར་ལམ་འདི་ལས་དངོས་གྲུབ་བརྙེས་པའི་
བརྒྱུད་པ་བར་མ་ཆད་པར་བྱོན་པའི་རྗེས་སུ་གནང་བ་ཟབ་མོ་བསྒྲུབ་པ་ལ་སློབ་དཔོན་གྱི་བྱ་བ་གྲུབ་ནས་སོགས་སྦྲེལ། དེས་མཚོན་འཇམ་དབྱངས་དཀར་པོ་མ་ཏི་ལུགས་དང་། ཤེས་རབ་འཁོར་ལོ་སོགས་ཀྱི་ལོ་རྒྱུས་སོ་སོའི་རྗེས་གནང་ལས་འབྱུང་བ་ལྟར་
སྦྲེལ་ལོ།། ༈ _ །།ལྷ་མོ་དབྱངས་ཅན་མའི་སྐབས། པཎྜི་ཏ་ས་མནྟ་ཤྲཱིའི་ལུགས་ཀྱི་དབྱངས་ཅན་དཀར་མོ་ལ་མཚོན་ན། ལྷ་མོ་དབྱངས་ཅན་མ་གཉིས་ཡིན་ལ། ཞེས་པའི་བར་གོང་ལྟར་ལ། དེ་ལ་འདིར་སྐབས་སུ་བབས་པ། ཕྱི་ནང་གཉིས་ཀའི་
ཤེས་རབ་ཀྱི་ལྷ་ཐུན་མོང་དུ་གྱུར་པ་ལྷ་མོ་དབྱངས་ཅན་མ་སྟེ། དེ་ལའང་རིག་བྱེད་ཀྱི་གཏམ་རྒྱུད་ལས་འབྱུང་བ་ལྟར་ན། སྔོན་གྱི་ཚེ་ཚངས་པ་ཆེན་པོའི་ཞལ་ལས་ཆུའི་ཕུང་པོ་ཞིག་བྱུང་བ་འཛམ་གླིང་གི་ལྷོ་ཕྱོགས་སུ་འཁྱིལ་པ་ལ་ཡིད་ཀྱི་རོལ་མཚོ་ཞེས་
821

སྒྲུབ་ཐབས་ཀུན་བཏུས་
གྲགས་ཤིང་། དེ་ལས་རྦ་རླབས་ཀྱི་གདངས་ལས་སྭ་ར་སྭ་ཏཱི་ཞེས་པའི་དབྱངས་སྙན་ཕུན་སུམ་ཚོགས་པ་ཞིག་བྱུང་བ་ནི་ཡུམ་དང་། ཚངས་པ་ཆེན་པོ་དེ་ལ་ཆགས་པའི་ཐུགས་ཀྱིས་གསན་པ་ཡབ་ཀྱི་དོད་དུ་བྱས་ཏེ། རྒྱ་མཚོ་དེ་ལོ་སྟོང་དུ་བསྲུབས་པའི་
སྙིང་པོ་ལས་ལྷ་མོ་མཚར་སྡུག་དང་ལྡན་པ་ཞིག་བྱུང་བ་ན་ལྷ་མོ་དབྱངས་ཅན་མ་ཞེས་གྲགས་ལ། དེང་སང་ཡང་གནས་དེར་དྲི་ཟ་ཏུམྦུ་རུའི་ཆུང་མའི་ཚུལ་དུ་མཛད་ནས་བཞུགས་པར་བཤད་དེ། བྲམ་ཟེ་ཕུར་བུས། བིནྡྷུའི་གཟུགས་ཅན་ཏུམྦུ་རུ་ལ་དགའ་
བསྐྱེད་ཚུལ་འཛིན་མ། །ཞེས་གསུངས། ནང་པ་སངས་རྒྱས་པའི་དབང་དུ་བྱས་ན། འཕགས་པ་སྤྱན་རས་གཟིགས་དབང་ཕྱུག་གྀ་ཞལ་གྱི་མཆེ་བའི་རྩེ་ལས་སྤྲུལ་པར་བཤད་ཅིང་། དེ་དང་མཐུན་པར་བྲམ་ཟེ་ཕུར་བུས་ཀྱང་། སྤྱན་རས་གཟིགས་དབང་
ཞལ་གྱི་མཆེ་བའི་རྩེ་ལས་མངོན་སྤྲུལ་ཞིང་། །ཞེས་གསུངས། དོན་དམ་པར་སྲས་དང་བཅས་པའི་རྒྱལ་བ་ཐམས་ཅད་ཀྱི་ཤེས་རབ་སྟོང་པ་ཉིད་བཞིན་ལག་མཚན་དཔེའི་རྣམ་རོལ་དུ་ཤར་བ་སྟེ། དེ་ལྟ་བུའི་ལྷག་པའི་ལྷ་ཁྱད་པར་ཅན་འདི་ཉིད་ལའང་སྒྲུབ་
སྐོར་མི་འདྲ་བ་དུ་མ་ཞིག་ཡོད་དེ། བྲམ་ཟེ་ཕུར་བུ་ནས་རིམ་པར་བརྒྱུད་དེ་སུམ་པ་ལོ་ཙཱ་བས་བོད་དུ་དར་བར་མཛད་པའི་དབྱངས་ཅན་མ་དཀར་མོ་བྲམ་ཟེ་ཕུར་བུའི་ལུགས་དང་། བོ་དོང་པཎྜི་ཏ་ཕྱོགས་ལས་རྣམ་རྒྱལ་ཞེས་ལྷ་མོ་ཉིད་ཀྱིས་དངོས་སུ་ཞལ་
གཟིགས་ཏེ་སྤོབས་པའི་གཏེར་མཛོད་ཆེན་པོ་གྲོལ་ནས་དེ་ཉིད་འདུས་པ་ལ་སོགས་པའི་བསྟན་བཅོས་པུ་སྟི་བརྒྱ་ཕྲག་ཐལ་བ་གསུང་རྩོམ་གནང་བ་དེ་ལས་བརྒྱུད་པའི་དབྱངས་ཅན་མ་དཀར་མོ་བོ་དོང་ལུགས་དང་། གཤིན་རྗེ་གཤེད་དགྲ་ནག་པོའི་རྒྱུད་ཀྱི་རྗེས་
822

།སུ་འབྲངས་ཏེ་ཁ་ཆེ་པཎྜི་ཏ་ཆེན་པོ་བིཀྵ་པར་མ་སོགས་ནས་ཉེ་བར་བརྒྱུད་ཅིང་ཞལ་གཟིགས་ཀྱི་བརྒྱུད་པ་བར་མ་ཆད་པ་ཤིན་ཏུ་ཟབ་པ་དབྱངས་ཅན་དམར་མོ་གསང་སྒྲུབ་ཀྱི་སྐོར་དང་། གཞན་ཡང་སྒྲུབ་ཐབས་བརྒྱ་རྩ་དང་རྒྱ་
མཚོ་སོགས་ནས་འབྱུང་བས་མཚོན་གདམས་སྐོར་བསམ་གྱིས་མི་ཁྱབ་པ་ཞིག་བཞུགས་པའི་ནང་ནས་ད་ལན་གྱི་སྐབས་སུ་བབས་པ་ནི། འཕགས་མ་ཉིད་ཀྱིས་རྒྱ་གར་ཤར་ཕྱོགས་ཀྱི་པཎྜི་ཏ་ཆེན་པཽ་ས་མནྟ་ཤྲཱི་ལ་གནང་། དེས་རྒྱ་གཽར་ནུབ་ཕྱོགས་ཀྱི་པཎྜི་ཏ་
ཆེན་པོ་ཤྲཱི་ཛྙཱ་ན་བྷ་དྲ་མུ་ནཱིནྡྲ་ལ་གནང་། དེ་ཉིད་ཆེན་པོ་ཧོར་གྱིས་གདན་དྲངས་ཏེ་བོད་དུ་བྱོན་ནས་ཞྭ་ལུ་ཚོང་དུས་ཕེབས་པ་ན། རྩོད་པའི་དུས་ཀྱི་ཐམས་ཅད་མཁྱེན་པ་ཀུན་མཁྱེན་བུ་སྟོན་རིན་པོ་ཆེས་ཐུགས་སྲས་ལོ་ཙཱ་བ་རིན་ཆེན་རྣམ་རྒྱལ་སྤྱན་འདྲེན་པ་ལ་
༦ཆེད་གཏད་དུ་མངགས་ཀྱང་ཧོར་གྱིས་བཀག་ནས་ཕེབས་མ་ཐུབ། དེའི་ཚེ་བུ་སྟོན་རིན་པོ་ཆེས་སླར་ཡང་ཐུགས་སྲས་ལོ་ཙཱ་བ་ལ་སྒྲ་ཚད་དང་རྒྱུད་སྡེའི་སྐོར་གྱི་དྲི་བ་འགའ་དང་བཅས་ཏེ། གདམས་པ་ཟབ་མོ་འདྲ་འདུག་ནའང་ཉོན་ཤོག་ཅེས་བཀའ་བསྒོས་
ཏེ་ཆེད་དུ་མངགས། ཐུགས་སྲས་ལོ་ཙཱ་བ་ཆེན་པོས་ཀྱང་དོགས་པ་གཅོད་པའི་དྲི་བ་ཐམས་ཅད་མཐིལ་ཕྱིན་པར་མཛད་ཅིང་། ཁྱད་པར་དུ་དབྱངས་ཅན་མའི་སྒྲུབ་སྐོར་འདི་ཉིད་ཀྱི་རྗེས་གནང་མན་ངག་དང་བཅས་པ་གསན་ཏེ། ཞག་ཉེར་གཅིག་ཙམ་
བསྒྲུབས་པས་པི་ཝང་གི་སྒྲ་དངོས་སུ་གསན་ནས་མཁྱེན་རབ་ཀྱི་ཀློང་བརྡོལ། གཞན་ཡང་ཕྱིས་སུ་ཚར་ཆེན་ཆོས་ཀྱི་རྒྱལ་པོས་ཞག་བདུན་དུ་སྒྲུབ་པ་མཛད་པས་མེེ་ཏོག་དཀར་པོའི་ཆར་བབས་ཤིང་དངོས་སུ་ཞལ་གཟིགས་ཏེ་སྙན་དངགས་ཀྱི་རྩོམ་པ་ཐོགས་

སྒྲུབ་ཐབས་ཀུན་བཏུས་
མེད་དུ་གྱུར། རྒྱལ་བ་དགེ་འདུན་རྒྱ་མཚོས་བསྒྲུབས་པས་ཀྱང་ཞལ་དངོས་སུ་བསྟན་ཏེ་ཇ་སྦྱོར་རེའི་ཡུན་ལ་ཤློ་ཀ་བརྒྱ་རེ་ཙམ་ཟིན་པའི་ཐུགས་རབ་ཕུན་སུམ་ཚོགས་པར་བྱུངཞིང་། རྒྱ་གར་གྱི་ཆུ་བོ་གངྒཱ་ཚུན་ཆད་ལ་འགྲན་ཟླ་སྤངས་པའི་སྙན་དངགས་
མཁན་ཆེན་པོར་གྱུར་པ་སོགས་རང་གཞན་གྱི་བླ་མཻ་གོང་མ་ཐམས་ཅད་ཀྱི་ཐུགས་ཉམས་སུ་བཞེས་ཤིང་། གྲུབ་པ་བརྙེས་པ་ཤ་སྟག་བྱུང་བའི་བྱིན་རླབས་ཀྱི་ཚན་ཁ་མ་ཉམས་པའི་རྗེས་གནང་ཟབ་མོ་འབུལ་བ་ལ། སློབ་དཔོན་གྱིས་བྱ་བ་དང་སོགས་དཀྱུས་
བཞིན་སྤེལ་བས་མཚོན་རང་རང་གི་ལོ་རྒྱུས་སྦྱར་རོ། །དཔྱིད་ཀྱིས་བཟུང་བའི་གཞན་གསོས་གླུས། །ཡིད་ཅན་སྙིང་ལ་དགའ་སྟེར་བཞིན། །མཁས་པའི་ལེགས་གསུང་བདུད་རྩིའི་དབྱངས། །ཐར་འདོད་རྣ་བར་སྙན་གྱུར་ཅིག །ཅེས་པའང་རྗེ་བླ་མ་བཅུ་
ཕྲག་རིག་པའི་མཧཱ་པཎྜི་ཏ་དཀོན་མཆོག་བསྟན་པ་རབ་རྒྱས་དཔལ་བཟང་པོས་འོག་མིན་གཉིས་པ་ཤྲྰི་ཨེ་ཝཾ་ཆོས་ལྡན་གྱི་བླ་བྲང་ཐར་པ་རྩེར་གསུང་བཤད་ཇི་ལྟར་གནང་བ་བཞིན་ཡི་གེར་བྲིས་ཤིག་ཅེས་མཁན་ཆེན་རྡོ་རྗེ་འཆང་བྱམས་པ་ཀུན་དགའ་བསྟན་
འཛིན་གྱི་ཞལ་སྔ་ནས་བཀའ་སྩལ་རིན་པོ་ཆེའི་མེ་ཏོག་སྤྱི་བོར་ཕེབས་པ་གུས་པས་མཆོད་དེ། སྐལ་བཟང་མཁྱེན་བརྩེའི་མིང་ཅན་གྱིས་ཟིན་བྲིས་སུ་བཏབ་པ་ལས། སླར་ཡང་ཡིག་རྙིང་ལས་འབྱུང་བའི་ལོ་རྒྱུས་ལེ་ཚན་ཀྱང་བསྣུན་ཏེ་བྲིས་པ་དགེ་ལེགས
མཆོག་ཏུ་གྱུར་ཅིག། །།སརྦ་དཱ་པྲ་ཛྙཱ་ལỂ་པྲ་བརྙནྟུ།། ༎
ISBN: 99933-423-0-0
824